فالحصيلة اليومية لفيروس كورونا المستجد اللي علنات عليها وزارة الصحة اليوم الخميس 22 أبريل، ففهذ 24 ساعة الأخيرة تقاسو 600، وماتو 7، وفالمجموع 5089 مازال كيتعالجو، و9785 خداو الجرعة الأولى داللقاح اليوم. وهذ الأيام عدد التحاليل مابقاتش تتجاوز 10 الاف تحليلة،وعدد الناس اللي تلقحو بالجرعة الأولى حتى هو نزل على 10 آلاف، بينما اغلب الوفايات المسجلة كاينة فكازا. وهذو التفاصيل: التلقيح: اليوم خداو 9785 الجرعة اللولة داللقاح، ووصل المجموع من نهار بدات حملة التلقيح ل4697873، أما الجرعة الثانية فخداوها اليوم 3519، ووصل مجموع هذ الفئة ل4203779. الإصابات: وتقاسو اليوم 600 واحد من أصل 8762 واحد دار التحليلة، ووصل عدد المصابين فالمجموع ل507938. ومؤشر الإصابة التراكمي وصل ل1396,6 لكل 100 ألف نسمة، بمعدل 1,6 لكل 100 ألف نسمة فهذ 24 ساعة. حالات الشفاء: تشافاو اليوم 520، ووصل الإجمالي ل493873، بنسبة تعافي ديال 97,2 فالمية. الوفيات: اليوم ماتو 7، 4 فكازا و1 فمراكش و1 فتيزنيت، ووصل هكذا عدد الوفيات ل8976، بنسبة إماتة ديال 1,8 فالمية. الحالات النشيطة والحرجة: عدد الحالات النشيطة طلعات ل5089، وعدد الحالات الحرجة وصل ل381 حالة، و50 واحد تدهورات حالتو غير اليوم، و14 تحت التنفس الاختراقي، أما نسبة ملء أسرة الإنعاش فنزلات ل12,1 فالمية. بالنسبة توزيع الإصابات على الأقاليم والجهات فهو كالتالي: 
حصيلة كورونا: 9785 خداو الجرعة الأولى من الفاكسان اليوم و7 ماتو أغلبهم فكازا